lv lt en en en en en en en en en en en en en en en en en en en en en en en en es gl sv lv lv es lv en en en en en en en en en en en en en en en en en en en en en en en en lv en lv lv lv fr fr de lv lv lv lv lv lv lv lv lv lv lv lv lv lv lv fi lv lv lv ro lv lv ml lt lv lv lv lv
Rokasgrāmata par Trusted Traveler programmām Amerikas Savienotajās Valstīs
Labojiet - Pārbaudiet ESTA Statusu
Atruna: ESTA.us sniedz informāciju par Elektronisko ceļošanas atļauju sistēmu. Šī informācija pieder privātpersonām un nav saistīta ar ASV valdību. Mēs norādām saites uz trešo pušu vietnēm, kas veic ESTA pieteikumu apstrādi par papildu maksu.
Rokasgrāmata Par ASV Trusted Traveler Programmām
Nevienam nepatīk gaidīt rindā. Doma par stāvēšanu rindā uz muitas pārbaudi, kas virzās uz priekšu gliemeža ātrumā, pēc ilga starptautiska lidojuma var sabojāt garastāvokli. Tiem, kas ceļo reti, šīs rindas ir apgrūtinājums, bet tiem, kas ceļo bieži tās var kļūt par murgu.
Ja bieži ceļojat no un uz ASV, jums var noderēt ASV sertificēto programmu ceļotājiem sniegtās priekšrocības. Šo programmu darbību nodrošina ASV robežsardzes dienests un tās ir paredzētas ātrākai robežas šķērsošanai bez nepieciešamības ilgstoši stāvēt rindās.
Trusted Traveler programmu priekšrocības
Konkrētās priekšrocības ir atkarīgas no konkrētās uzticamiem ceļotājiem paredzētās programmas. Reģistrācijas process, prasības un priekšrocības katrai programmai nedaudz atšķiras. Taču visas programmas padara ceļošanu patīkamāku un ērtāku.
Trusted Traveler programmas iekļauj TSA priekšpārbaudi. Pateicoties tam, atsevišķos gadījumos, ceļotājiem ir iespēja izvairīties no garām rindām. Lidostās ar lielu pasažieru plūsmu drošības pārbaudes notiek lēni, tāpēc minētās programmas var ietaupīt jums stundu vai pat vairāk, ja lidosiet ar kādu no daudzajām aviolīnijām, kas atbalsta priekšpārbaudes veikšanu.
Pēc ielidošanas ASV tiem, kas ir reģistrējušies Trusted Traveler programmā, ir iespēja ātrāk iziet drošības pārbaudi. Daudzās lidostās Trusted Traveler programmu dalībniekiem ir paredzētas atsevišķas joslas, kas ļauj daudz ātrāk iziet muitas pārbaudi.
Trīs lielākās Trusted Traveler programmas ir Global ENTRY, SENTRI un Nexus. Konkrētās programmas piemērotību nosaka pilsonība un ceļošanas paradumi. Lai saprastu, kura programma vislabāk atbilst jūsu vajadzībām, zemāk mēs sniedzām īsu Trusted Traveler programmu ceļošanai ASV aprakstu:
Global Entry - Ja esat ASV pilsonis , jums ir atļauja uzturēties ASV vai esat pilsonis kādā no šīm valstīm, kas ir uzskaitītas programmas vietnē, jums ir tiesības dalībai Global Entry programmā. GE programmas dalībniekiem ir tiesības apiet rindas un izmantot automātiskos kioskus ieceļošanai ASV. Parasti GE programmas dalībniekiem nav nepieciešamības iziet pārbaudi pie muitas un robežsardzes dienestu virsniekiem, kas nozīmē to, ka jūs varat ieceļot ASV bez liekas gaidīšanas. Tāpat GE programmas dalībnieki saņem TSA priekšpārbaudes priekšrocības, kas tiek piemērotas gan ASV iekšējiem, gan starptautiskiem lidojumiem. Ceļotājiem, kas vēlas pieteikties dalībai Global Entry programmā, ir jāpiedalās pārrunās un jāiesniedz informācija drošības pārbaudei. Pirms pieteikšanās dalībai GE uzsākšanas jums vispirms ir jāvienojas par interviju. Maksa par interviju ir 100 $.
SENTRI - Tiem, kas bieži dodas uz ASV no Meksikas, šķērsojot sauszemes robežu, būtu lietderīgi pieteikties dalībai programmā SENTRI (drošs elektroniskais tīkls ātrai ceļotāju pārbaudei). Šī programma ļauj iepriekš pārbaudītiem zema riska ceļotājiem ātrāk šķērsot ASV sauszemes robežu dienvidos. Bieži vien ir iekļauta arī TSA priekšpārbaude. Reģistrācijai SENTRI ir nepieciešams iesniegt informāciju drošības pārbaudei, kas tiks pārbaudīta kriminālnoziegumu, policijas, muitas, migrācijas un terorisma datu bāzēs. Tāpat ir nepieciešams iesniegt 10 pirkstu nospiedumus un piedalīties intervijā ar ASV muitas un robežsardzes virsnieku. Lai sāktu pieteikšanas procesu, jums ir jāpiesakās intervijai jums tuvākajā pārstāvniecībā.
NEXUS - Ja bieži ceļojat starp ASV un Kanādu, bet jums ir apnicis gaidīt rindās, lai šķērsotu robežu, iesējams, ka reģistrācija NEXUS programmā palīdzēs jums daudz ātrāk nokļūt tur, kur vēlaties. Līdzīgi kā SENTRI un NEXUS programmās, ceļotāji, kas ir iepriekš izgājuši pārbaudi, ir tiesīgi ātrāk šķērsot gan ASV, gan Kanādas robežu. Ziemeļu robežas kontroles punktos NEXUS programmas dalībnieki var ātrāk šķērsot robežu, izmantojot NEXUS kioskus. Programmas NEXUS sniegtās priekšrocības neaprobežojas tikai ar sauszemes robežas šķērsošanu: dalībniekiem ir iespējams ātrāk šķērsot robežu ostās un lidostās, ierodoties Kanādā vai ASV no lidostām, kurās tiek veikta priekšpārbaude. Pirmais solis dalībai NEXUS programmā ir pieteikšanās intervijai ar ASV muitas un robežsardzes dienestu. Ja jūsu pieteikums tiks apstiprināts, jūs saņemsiet identifikācijas karti, kas būs jāuzrāda katru reizi, ka ieceļosiet ASV vai Kanādā ar lidmašīnu, pa sauszemi vai ar kuģi. Vairāk informācijas par NEXUS priekšrocībām atradīsiet ASV muitas un robežsardzes dienesta interneta vietnē.
2019-07-31: Kas ir veidlapa I-94?
2019-07-04: EVUS Un Svarīgākā Informācija
2019-05-15: ESTA Grieķijas pilsoņiem: tagad spēkā 2 gadus
2019-05-09: Uzlabotā Pasažieru Informācijas Sistēma (APIS un eAPIS)
2019-04-18: Rokasgrāmata Par ASV Trusted Traveler Programmām
ESTA Pieteikums   |    VWP   |   Pārbaudiet ESTA Statusu   |    ESTA Papildināšana
© 2022 ESTA PIETEIKŠANĀS PAKALPOJUMI (www.esta.us) - Visas tiesības paturētas
Juridiskā atruna: ESTA.US ir privāta, informatīva interneta vietne, kas nav saistīta ar Amerikas Savienoto Valstu valdību.
Šī vietne izmanto sīkfailus, lai uzlabotu pārlūkošanas pieredzi un nodrošinātu papildu funkcionalitāti.   Pieņemt